Aðalstjórn HK mun starfrækja íþróttaskóla fyrir börn á aldrinum 30 mánaða til 4 ára í vetur í Kórnum . Þar mun fara fram fjölbreytt og skemmtileg dagskrá sem miðar að því að efla skyn - og hreyfiþroska barnanna ásamt því að kenna þeim að taka tillit hvors til annars . Markmiðið með íþróttaskólanum er að kynna börnin fyrir fjölbreyttri hreyfingu og verkefnum í hlýlegu umhverfi sem íþróttasalurinn á að vera . Forráðamenn eru hvattir til að taka þátt í tímunum með börnunum sínum og aðstoða þau eftir þörfum . Mælt er með að börnin mæti berfætt svo þau nái sem bestu gripi á gólfinu en ef einhverjir vilja frekar vera í sokkum þá mælum við með því að það séu sokkar með gripi ( stjörnum undir ) . Í vetur munum við bjóða upp á einn hóp . Æfingatími hjá hópnum er kl. 9:30 - 10:20 á sunnudögum Einungis 30 pláss í boði . Fyrsti tími er sunnudaginn 9. febrúar í íþróttahúsi Kórsins . Hver tími er í 50 mínútur . Íþróttaskólinn verður í 10 skipti og klárast 10. maí . Enginn íþróttaskóli verður 1. mars , 22. mars , 12. apríl og 26. apríl vegna mótahalds í Kórnum og almennra frídaga . Búið er að opna fyrir skráningu . Hægt er að fá nánari upplýsingar um Íþróttaskóla HK í síma 441-8700 eða með því að senda tölvupóst á jonthor@hk.is